Palm Beach

Palm Beach ta un luga y un playa den region di Noord na Aruba. Na Palm Beach ta encontra e zona turistico mas grandi di e isla banda di un zona residencial. Segun censo di 2010 Palm Beach, Bubali y Malmok hunto ta conta 5105 habitante.Centraal Bureau voor de Statistiek, Fifth Population and Housing Census, 2010: Selected Table, 2010, p.75

 Etimologia 
E nomber "Palm Beach" ta deriva di e plantashi di coco di capitan R.J. Beaujon, kende a tuma esaki di Palm Beach, Florida. Como e plantashi tabata riba tereno publico e erfpacht a keda cancela na 1958 na fabor di desaroyo hotelero. 

 Historia 

 Prehistoria 

 900/1000 d.C.–1515 d.C. 
Durante e temporada ceramico e poblacion indigeno di Dabajuro of Caquetio tabata utilisa Palm Beach pa su recursonan marino. Analisis dental ehecuta riba restonan di individualnan indigeno a mustra cu nan tabata dependiente di dieet marino pa su proteina.  E sitio di actividad na Palm Beach tabata un area di explotacion di cuminda adkiri y procesa basa riba e descubrimento di distribuimento denso di cocolishi, piedra y potchi di ceramica haya na e sitio.Dijkhoff, R. A. C. F. (2021). Onderwater Cultureel Erfgoed Sites Aruba. Werkdocument MANA in het kader van ratificeren door Koninkrijk der Nederlandsen van UNESCO Conventie 2001: Bescherming van Onderwater Cultureel Erfgoed, Aruba. Manuscript available at the National Archaeological Museum Aruba, Oranjestad, Aruba.

 Periodo contemporaneo 

 1950 
E importancia di construi hotel turistico contra costa a haya balor na añanan 1950. Na comienso di 1953 a tene un competencia pa e miho diseño di hotel turistico na Palm Beach, financia pa gobierno. E concepto ganado tabata e projecto Basiroeti presenta pa Ernst Bartels. E plan a keda rechasa como "no fisibel", sinembargo e projecto a haya un bida nobo, na fin di 1953, ora empresario Neme, kende tabata doño di Coral Strand Hotel (Talk of the Town Hotel & Beach Club), a aprob'e. Na december 1954, a cuminsa cu construccion di Basi Ruti Hotel. 

Cu e apertura di Basi Ruti Hotel, na mei 1958, a stimula e desaroyo di infrastructura di Aruba. Palm Beach tabata unicamente accesibel via camindanan secundario. E situacion aki a mehora cu e construccion di boulevard entre Palm Beach pa Oranjestad y aeropuerto.

Na Palm Beach tin varios hotel grandi estableci na e costa; e zona di hotel aki ta conoci como e , pa e hecho cu mayoria di e hotelnan ta acomoda den edificio halto segun normanan di Aruba. En frente di e hotelnan a construi un cantidad di centro di compra y entretenimento e ultimo añanan. Banda di e  tin un , cu ta na Eagle Beach. E apertura di Aruba Caribbean Hotel, na 1959 a inicia e  aki como e prome hotel luhoso cu mas piso.

 1980 
Na fin di decada 1980 a cuminsa desaroya un zona residencial na Palm Beach, cu ta situa enfrente di e hotelnan canto di Avenida Nelson Oduber.

 Mira tambe 
 Lista di luga na Aruba
 Playanan di Aruba

Category:Luga na Aruba
category:Sitio arkeológiko